عبد الرحمٰن بن عبداللہ ارحبی

عبد الرحمان بن عبد اللہ ارحبی (شہادت 61ہ ق) ان اصحاب امام حسین میں سے ہیں جنہوں نے امام کی رکاب میں جام شہادت نوش کیا۔انہوں نے قیس بن مسہر کے ہمراہ کوفیوں کے خطوط امام حسین علیہ السلام تک پہنچائے تھے۔امام حسین ؑ نے انہیں مسلم بن عقیل کے ساتھ کوفہ روانہ کیا تھا۔ حضرت مسلم بن عقیل کی شہادت کے بعد حضرت امام حسین ؑ کے ساتھ مل گئے۔ عاشورا کے روز پہلے حملے میں آپ کی شہادت ہوئی ۔

نام و نسب 
آپکا نام عبدالرحمن کدری و عبدالرحمن بن عبدالله ارْحَبی اور عبدالرحمان بن عبید ارحبی بھی ذکر ہوا ہے زیارت ناحیہ مقدسہ میں آپ کا نام عبدالرحمن بن عبدالله بن الکدر الارحبی آیا ہے اور زیارت رجبیہ امام حسین(ع) میں عبدالرحمن بن عبدالله الاذری پر سلام بھیجا گیا ہے

عبدالرحمان عبدالله الارحبی کے بیٹے تھے۔ ارحب شیعہ قبیلے بنی‌ ہمدان کی ذیلی شاخ ہے

خصوصیات اور اوصاف 
عبدالرحمان اصحاب امام حسین میں سے شجاع اور دلاور مرد تھے ۔ کوفے کی ایک مؤثر شخصیت اور امام علی (ع) کے تابعین میں گنے جاتے ہیں۔

کوفیوں کی نامہ رسانی 
کوفہ کے لوگ جب مدینے میں امام حسین کے بیعت نہ کرنے اور مکہ میں آنے سے باخبر ہوئے تو انہوں نے حضرت امام حسین کو خطوط لکھے . عبدالرحمان بن عبدالله و قیس بن مسہر تقریبا 53 خطوط لے کر مکہ میں امام حسین ع کے پاس آئے۔اور ایک قول کی بنا پر 153 خطوط اور اخبارالطوال کے مطابق 50تھے۔ان تمام خطوط میں امام کو کوفہ آنے کی دعوت دی گئی تھی ۔

یہ 10 رمضان یا 12 ماه رمضان سال 60 قمری کو مکہ میں وارد ہوئے  عراق کے دیگر خطوط لانے والوں نے بھی مکہ میں امام سے ملاقات کی اور آپ کو وہ خطوط پہنچائے ۔

لیکن ایک اور نقل کے مطابق عبدالرحمان اور 150 افراد دیگر اپنے ہمراہ دو یا تین خطوط رکھتے تھے، مکہ آئے اور امام سے ملے.

کوفے کا سفر 
امام حسین نے کوفیوں کے ان خطوط کے جواب میں مسلم بن عقیل کو قیس بن مسہر صیداوی، عبدالرحمان بن عبدالله اور عمارۃ بن عبید سلولی کے ساتھ کوفہ روانہ کیا۔

شہادت 
عبدالرحمان مسلم بن عقیل کی شہادت کے بعد مخفیانہ طور پر کوفے سے نکلے اور امام حسین کے قافلے سے مل گئے  عبدالرحمن عاشورا کے روز امام حسین کی اجازت سے میدان کارزار میں گئے ۔ چند لوگوں کو قتل اور زخمی کرنے کے بعد خود شہید ہو گئے۔انہیں پہلے حملے میں شہید ہونے والوں میں شمار کیا جاتا ہے ۔ بنی‌ اسد نے ان کے جسد کو دیگر شہدا کے ساتھ ایک قبر میں دفنایا ۔

رجزخوانی 
عبدالرحمان نے میدان جنگ میں درج ذیل رجز پڑھے:

سماوی نے ان اشعار کی نسبت اس کی طرف دی ہے :

حوالہ جات

کتابیات 
 ابن اعثم الکوفی، الفتوح، تحقیق علی شیری، بیروت، دارالأضواء، چاپ اول، 1991م، ج5.
 شیخ مفید؛ الارشاد، قم، کنگره شیخ مفید، 1413ق.
 ابوالفداء اسماعیل بن عمر ابن کثیر، البدایہ و النہایہ، بیروت، دارالفکر، 1986م، ج8.
 محمد السماوی، ابصار العین فی انصار الحسین(ع)، تحقیق محمد جعفر الطبسی، مرکز الدرسات الاسلامیہ لممثلی الولی الفقیہ فی حرس الثورة الاسلامیہ، چاپ اول.
 محمد بن جریر الطبری، تاریخ الأمم و الملوک (تاریخ الطبری)، تحقیق محمد ابوالفضل ابراہیم، بیروت، دارالتراث، چاپ دوم، 1967م.
 السید ابراہیم موسوی زنجانی، وسیلہ الدارین فی انصار الحسین(ع)، بی¬جا، چاپ سوم، 1410ق.
 الامام احمد بن یحیی بن جابر البلادری، انساب الاشراف، ج3، بیروت، دارالفکر، چ اول، 1417ق.
 علامه محمدباقر مجلسی، بحارالانوار، ج45، بیروت، مؤسسہ وفا، داراحیا التراث العربی، چ3، 1403ق.
 شیخ محمدبن طاہر السماوی، ابصار العین فی انصار الحسین، تحقیق شیخ محمد جعفر الطبسی، نشر مرکز الدراسات الاسلامیہ لمثلیہ الولی الفقیہ فی حرس الثوره الاسلامیہ، چ اول، 1377ش.
 ابی حنیفہ احمد بن داود الدینوری، الاخبار الطول، تحقیق عبدالمنعم عامر، ایران، قم، شریف رضی، 1370ش.

شہدائے واقعہ کربلا
حرم امام حسین میں مدفون افراد
اصحاب امام حسین
واقعہ کربلا میں خط رساں افراد

ar:عبد الرحمن بن عبد الله الأرحبي
fa:عبدالرحمان بن عبدالله ارحبی